cyanic-selkie/wikianc huggingface dataset:
קן אנדרסון
סמאקדאון (2007-2005)
ב-2001 החל אנדרסון להופיע לעיתים מזדמנות במופעים מיוחדים של ה-WWE וארגוני היאבקות פופולרים אחרים, כמעין פרילנסר. ב-2005 הפך לשחקן קבוע במופעי ה-WWE. לאחר תקופה קצרה בסדרות המופעים האזוריות הקטנות יותר של הארגון הופיע אנדרסון לראשונה בתוכנית סמאקדאון, אחת משתי התוכניות הראשיות של ה-WWE, ולאחר מכן המשיך להופיע לעיתים מזדמנות במופעים הראשיים. בתחילה אימץ לעצמו את שם הבמה "מר אנדרסון", אך לאחר זמן מה שינה זאת ל"קן קנדי" ולבסוף ל"מר קנדי". אנדרסון היה מעורב במופעים משניים יחסית של ה-WWE, ולעיתים שיתף בהם פעולה עם כמה מהכוכבים הגדולים של הארגון באותה תקופה.
פציעה בסוף אותה שנה מנעה ממנו להשתף בקרבות למשך כ-6 חודשים. עם זאת הוא המשיך להופיע בתפקידים משניים אשר לא דרשו ממנו פעלולים או פעילות גופנית מיוחדת במשך תקופה זו. באירוע הגדול הראשון שלו, ביולי 2006, היה אנדרסון אמור להתחרות נגד המתאבק הפופולרי בטיסטה. התסריט אף איפשר לאנדרסון לנצח את בטיסטה, אך במהלך הקרב הוא ספג פציעה לא מתוכננת אשר השביתה אותו שוב לזמן מה.
באותה שנה שיחק אנדרסון בסרט הקולנוע "מאחורי קווי האויב: קולומביה".
דמותו של אנדרסון המשיכה להיות מעורבת בשולי העלילות של ה-WWE ולא צברה מעולם פופולריות גבוהה במיוחד, אם כי כן שולבה במספר מופעים חשובים בתפקידים בולטים ובקרבות מול גדולי הכוכבים של הארגון. הופעותיו במופעי ה-WWE, על אף שעדיין לא היו סדירות, נעשו תכופות יותר ויותר. בספטמבר 2007 הוא הושעה מהארגון למשך 30 ימים לאחר שבבדיקה התגלה כי השתמש בסטרואידים. לאחר שובו למופעי ההיאבקות הורכבה עבורו עלילה עצמאית, אשר לפי תסריטה הסתכסך עם מתאבק אחר והשניים הופיעו בקרבות רבים במשך מספר שבועות. כעבור שנתיים בסמאקדאון עבר אנדרסון ל-Raw.
Raw (2008-2007)
ב-11 ביוני, בפרק של Raw, אנדרסון עבר ל-Raw מסמאקדאון בפרק מיוחד שנקרא WWE Draft. כעבור שבוע קרליטו אירח אותו ואז ויליאם ריגל, המנג'ר של Raw, קבע קרב בין קרליטו, אנדרסון ואומאגה, כאשר המנצח זכה באליפות הבין יבשתית באירוע סאמרסלאם. באירוע זה, אומאגה ניצח ושמר על התואר. לאחר שבועיים וינס מקמהן, יו"ר ה-WWE השעה את אנדרסון על לקיחת סטרואידים, שזה במנוגד לחוזה שלו עם ה-WWE ועם החוקים של ה-WWE. לאחר חודש ההשעייה פגה תוקף ואנדרסון חזר לפיודים קטנים. הוא הגיע לקרב נגד הג'נרל מנג'ר של הרוסטר, ויליאם ריגל, בקרב המפסיד מפוטר, כשבקרב זה אנדרסון ניצח וכתוצאה מכך ריגל פוטר והמקום לג'נרל מנג'ר של Raw פונה. באותו קרב אנדרסון נפצע פציעה קשה ונאלץ להיעדר במשך עשרה חודשים.
החזרה מהפציעה והפיטורים
ב-15 באפריל 2009 חזר קנדי מפציעה ארוכה לפעילות. הוא חזר לליגת הפיתוח של ה-WWE, ה-FCW. לאחר יומיים חזר לתוכנית Raw והתחרה בקרב של 10 אנשים, שבו קבוצתו ניצחה.
ארבעה ימים לאחר החזרה של אנדרסון, ה-WWE שיחררו אותו מחוזהו.
ארגונים עצמאיים
אנדרסון חתם עם הארגון האינדי הידוע WWC. הקרב הראשון שלו היה נגד אומאגה והוא הפסיד לו. לאחר שבוע הביס את צ'אק פאלומבו וזכה באליפות. אנדרסון נלחם גם בארמנדו אלחנדרו אסטרדה בקרב הפרישה שלו מהארגון.
TNA
אחרי שאנדרסון עבר בארגוני אינדי רבים, ארגון ה-TNA החתים אותו. בשנת 2010 אנדרסון פתח פיוד עם קורט אנגל. בשנת 2011 הצטרף אנדרסון לסטייבל Immortal. לאחר כמה זמן פתח פיוד עם ג'ף הארדי וניצח אותו באירוע ג'נסיס וזכה באליפות העולם במשקל כבד של TNA.
חיים אישיים
אנדרסון נולד וגדל בגרין ביי, וויסקונסין. בתקופת התיכון הוא השתתף בנבחרות השחייה והריצה המקומיות. בבגרותו התגייס אנדרסון לצבא ארצות הברית, ולאחר שירותו החל בקריירת ההיאבקות המקצועית.
תוכנית CASE
תוכנית CASE (Cognitive Acceleration through Science Education) היא תוכנית התערבות להאצת התפתחותם הקוגניטיבית של ילדים, שפותחה בלונדון מ-1981, על בסיס תאוריית ההתפתחות הקוגניטיבית של פיאז'ה.
בסיס תאורטי
תוכנית ההתערבות CASE מיועדת להאצה קוגניטיבית באמצעות חשיבה מדעית. היא פותחה על ידי מייקל שייר ופיליפ אדיי (Michael Shayer & Philip Adey) בקינג'ס קולג' לונדון. ייחודה של התוכנית הוא בעיסוק בסכמות חשיבה ומושגים חשובים וחיוניים לחשיבה מדעית. הסכמות הללו כוללות בידוד ובקרת משתנים, מיון, הסתברות, פרופורציה, שיווי-משקל, קורלציה והבנת מודלים פורמליים.
בניית תוכנית CASE נשענה בחלקה על משנתו של הפסיכולוגי הרוסי לב ויגוצקי. ויגוצקי, שעסק רבות בתרומתו של גורם מתווך בתהליך הלמידה, טען כי ההתפתחות הקוגניטיבית מושפעת מהסביבה החברתית. לדבריו, הגורם המשמעותי ביותר בלמידה הוא האינטראקציה בין הלומד לעמיתיו, כאשר תהליך בניית הידע מבוסס על שאלות הדדיות, ויכוחים והסברים. ויגוצקי טבע את המונח "אזור ההתפתחות הקרובה" - ZPD (Zone of Proximal Development) המתאר את ההבדל בין פתרון עצמי של התלמיד לבדו, לבין פתרון המתבצע בעזרת עמיתים, מורה או שותפים אחרים בני גילו. לדבריו, הנחיה טובה היא כזו שמקדמת את ההתפתחות הקוגניטיבית, אשר נמצאת בשלבי הבשלה שונים.
עיקרי התוכנית
התוכנית כוללת 30 שיעורים, שמועברים לתלמידים פעם בשבועיים-שלושה, במשך שנתיים, כאשר כל שיעור או רצף של שיעורים מתמקד בקידום אחת מסכמות החשיבה הפורמליות. שיעורים אלה ניתנים כתוספת לשיעורי המדעים הרגילים בכתה ולא מחליפים אותם. כל השיעורים מובנים על פי חמישה עקרונות:
על פי מודל הוראה זה, חל שינוי בתפקידו של המורה בפועל במהלך השיעורים. בניגוד לדגם ההוראה הפרונטלי, שבו למורה יש שליטה מלאה על התכנים, השאלות והדיון בשיעור - בדגם הוראה על פי תוכנית CASE, המורה הוא מדריך או מנחה. עליו לעודד את השתתפותם של התלמידים בדיונים הקבוצתיים, לעורר קונפליקטים קוגניטיביים ולגרום לסיעור מוחין בקרב תלמידיו. בנוסף, עליו לנסות ולהתחקות אחר דרך חשיבתם של תלמידיו על מנת ליצור דרך חשיבה חדשה, המאפיינת את סכמות החשיבה הגבוהות יותר.
רהב
{{פירושונים|
צוללות של חיל הים הישראלי
הערות שוליים
}}
Fittipaldi EF7
Fittipaldi EF7 היא מכונית ספורט המוגדרת כמכונית על מתוצרת Fittipaldi Motors LLC בבעלות נהג מרוצי המכוניות לשעבר אמרסון פיטיפלדי הברזילאי.
הייצור הסדרתי של דגמי ה-"Fittipaldi EF7", מתוכנן לאביב 2018, מתוכננים לייצור 39 יחידות בלבד. תוכניות אלו לא מומשו.
צפון הונג קונג
אזור צפון הונג קונג (בסינית: 北區) הוא אחד מ-18 תחומי המנהל של הונג קונג, הנמצא בצפון הטריטוריות החדשות. שטחו הכולל הוא 168 קמ"ר, אוכלוסייתו הגיעה בשנת 2001 ל-298,657 איש, וצפיפות האוכלוסין בו היא 2,055 איש לקמ"ר. זהו האזור השני הכי פחות מיושב בהונג קונג.
תחילה היה המחוז מאוחד יחד עם מחוז טאי פו עד שהופרד בשנת 1980 והפך מחוז עצמאי.
בתחום המחוז עובר נהר סאם צ'אן, המשמש גם כגבול בין הונג קונג לעיר שנג'ן שבסין העממית.
כ-70% מהאוכלוסייה גרה באחוזות החדשות שבעיר פַנְלִינְג-שֶׁאוּ'נְג שׁוֹי. לשם גם מגיעה רכבת ה-KCR העוצרת בשלוש תחנות באזור - פנלינג, שאו'נג שוי ולוֹ ווּ.
אזורים
אזור הצפון מחולק לארבעה תת-תחומים.
אחרית הימים
אחרית הימים (נקרא גם קץ הימים או קץ הימין, או סוף העולם) הוא שם כולל לנבואות אודות סוף ימי האנושות ולעיתים גם סוף היקום לפי דתות ומיתולוגיות שונות.
בין נבואות אחרית הימים ניתן למצוא את ההפך מאפוקליפסה בחזון הנביא ישעיהו, בפסוקי התנ"ך על מלחמת גוג ומגוג, בדברי חז"ל על ביאת המשיח ובתאולוגיה הנוצרית על ארמגדון, וכן בדומה משתמע ראגנארוק בתרבות הנורדית.
הנבואות השונות הן לעיתים קרובות מעורפלות וסותרות זו את זו. לעיתים קרובות מתוארים אסונות שונים כמו מגיפה, רעב המוני, מלחמה כסימנים מבשרים לאחרית הימים. סימנים אחרים כוללים שחיתות, חומרנות או יאוש. גם בתוך אותה דת טקסטים שונים מתארים את אחרית הימים בסימנים שונים וסדר אסונות שונה. כמו כן נבואות בדתות שונות סותרות זו את זו - כל דת מתארת כיצד המאמינים שלה יזכו לסוג של גן עדן או חיי נצח ואילו "כופרים, אתאיסטים ובני דתות אחרות יזכו לגורל מר כמו גהינום. הערפול בדבר מועד אחרית הימים והסימנים אליו גרמו לאנשים דתיים לאורך ההיסטוריה להאמין כי אחרית הימים קרובה, דבר שגרם לנהיה תדירה אחר נביאי שקר.
אסכטולוגיה (ביוונית אסכטוס פירושו "אחרון") היא חלק מהתאולוגיה העוסק באירועי אחרית ימי העולם. בדתות רבות, סוף העולם הוא אירוע עתידי שנובא בכתבי הקודש או בפולקלור. באופן רחב יותר, אסכטולוגיה עשויה לכלול דיון דתי במושגים קרובים כמו המשיח או תקופה משיחית, החיים בעולם הבא, או נשמות.
נבואות אחרית הימים בתנ"ך
הנבואות הראשונות על אחרית הימים מופיעות בתורה.
התקופות השונות
ישנה מחלוקת בין הראשונים לגבי החיים שיהיו בעולם הבא: שיטת הרמב"ם וסיעתו שהעולם הבא הוא עולם הנשמות שבו אין גוף והנשמות מקבלות את שכרן, ואילו לשיטת הרמב"ן וסיעתו בעולם הבא יהיו הגוף והנשמה, אך לאחר זיכוך רב של הגוף.
הרמב"ם כתב כי סדר המאורעות באחרית הימים אינו ברור
שינוי חוקי הטבע באחרית הימים
בדברי הנביאים קיימות נבואות המעידות על שינוי סדרי בראשית וחוקי הטבע באחרית הימים, כך בספר ישעיה כתוב: "וְגָר זְאֵב עִם כֶּבֶשׂ, וְנָמֵר עִם גְּדִי יִרְבָּץ".
הרמב"ם לא מקבל זאת וטוען שהפסוקים כתובים על דרך משל: "אל יעלה על הלב שבימות המשיח, ייבטל דבר ממנהגו של עולם, או יהיה שם חידוש במעשה בראשית; אלא עולם כמנהגו הולך. וזה שנאמר בישעיה "וגר זאב עם כבש, ונמר עם גדי ירבץ", משל וחידה. עניין הדבר שיהיו ישראל יושבין לבטח עם רשעי העולם, המשולים בזאב ונמר." (משנה תורה, הלכות מלכים, פרק יב הלכה א')
במדרש ספרא (פרשת בחוקותי א, ב) מוצגת עמדה יותר פשטנית:
"והשבתי חיה רעה מן הארץ - רבי יהודה אומר: מעבירם מן העולם. רבי שמעון אומר: משביתן שלא יזוקו. אמר רבי שמעון: אימתי הוא שבחו של מקום, בזמן שאין מזיקים, או בזמן שיש מזיקים ואין [=ואינם] מזיקים? אמור: בזמן שיש מזיקים ואין מזיקים... וכן הוא אומר: 'וגר זאב עם כבש ונמר עם גדי ירבץ... ושעשע יונק על חור פתן ועל מאורת צפעוני גמול ידו הדה' - מלמד שתינוק מישראל עתיד להושיט את ידו לתוך גלגל עינו של צפעוני ומוציא מרה מתוך פיו."
ביאת אליהו
המקור לאמונה בביאת אליהו באחרית הימים הוא ב: "הנה אנכי שלח לכם את אליה הנביא לפני בוא יום ה' הגדול והנורא והשיב לב אבות על בנים ולב בנים על אבותם פן אבוא והכיתי את הארץ חרם"
על פי נבואה זו אליהו יתגלה באחרית הימים לפני בוא יום השם. יום השם הוא כינוי קבוע לאחרית הימים אצל נביאים רבים.
המשנה (עדיות ח ז) מבארת את תפקידו של אליהו:
"אמר רבי יהושע, מקבל אני מרבן יוחנן בן זכאי ששמע מרבו ורבו מרבו, הלכה למשה מסיני כד שאין אליהו בא לטמא ולטהר לרחק ולקרב, אלא לרחק המקורבין בזרוע ולקרב המרחקין בזרוע... רבי יהודה אומר, לקרב, אבל לא לרחק. רבי שמעון אומר, להשוות המחלקת. וחכמים אומרים, לא לרחק ולא לקרב, אלא לעשות שלום בעולם, שנאמר: הנה אנכי שלח לכם את אליה הנביא וגו' והשיב לב אבות על בנים ולב בנים על אבותם."
על פי רוב הפרשנים (כולל הגמרא בעירובין) יממה לפני בוא המשיח יבוא אליהו הנביא.
בפסיקתא רבתי נכתב שלושה ימים.
בירושלמי, ברמב"ם ובסדר עולם נכתב שקודם יגיע המשיח ורק לאחר מכן יגיע אליהו.
על פי תוספות ותרגום ירושלמי (איכה ד כב) משתמע שהמשיח ואליהו הנביא יבואו יחד.
אחרית הימים בנצרות
בנצרות קיימת אמונה בביאה השנייה, לפי אמונה זו יחזור ישו לחיים וימשול על העולם במשך 1,000 שנה.
לרוב הדתות יש דוקטרינה לפיה האנשים ה"נבחרים" או ה"צדיקים" של האמונה האמיתית ינצלו או יגאלו מהמשפט שיבוא ומכעסו של האל. הם יוכנסו לגן העדן לפני, בזמן, או אחרי "סוף העולם", תלוי באיזה תיאור של סוף העולם מדובר. מלבד כעסו של האל בסוף העולם קיים גם כעסו של האדם: האנטי-כריסט, או משיח השקר, שיבוא כמה שנים לפני "סוף העולם" וינסה את המאמינים.
בתחילה האמינו נוצרים כי סוף העולם קרוב - כבר במאה ה-ראשונה לספירה. לאחר מכן עודכנה אמונה זו.
נוצרים רבים מאמינים בתקופה המודרנית (המאה ה-20 ואחר כך המאה ה-21) כי הסוף קרב, ויש כתות שאנשיהן מציבים אותו בימי חייהם או זמן קצר לאחר מכן. הם נסמכים על טרגדיות הקורות יום יום בעולם, ועל פרשנות של התנ"ך וכתבים אחרים.
במיתולוגיה הנורדית
ראגנארוק הוא סיפור הקרב של אחרית הימים במיתולוגיה הנורדית, המתאר את מלחמתם של האלים ובני בריתם, בהנהגתו של אודין, כנגד מגוון ענקים ומפלצות בהנהגתו של לוקי. הקרב, במהלכו ימותו רבים מהמשתתפים, ישמיד את מרבית העולם ויוליד עולם חדש.
שני אירועים חשובים אמורים להקדים את בואו של הראגנארוק. האירוע הראשון הוא לידתם של הנחש יוֹרְמוּנְגַנְד, הזאב פנריר והאלה הֵל. צאצאיהם רבי העוצמה של האל לוקי והענקית אנגרבודה. האירוע השני הוא מותו של האל בלדר.
לפי האמונה הנורדית, ממש לפני הראגנארוק יבוא חורף החורפים, הפימְבּוּלְוִינְטֵר - שלושה חורפים עוקבים ללא הפוגה יכסו את הארץ. המוסר יעלם ומלחמות ומאבקים יפשטו בכל רחבי הארץ, בקרב אחים, משפחות וחברים.
סאדר
סאדר (תעתיק מדויק: צדר – בערבית ובפרסית: صدر)
ראס זעפרנה
ראס זעפרנה היא עיירת נופש בקצה הצפון־מזרחי של מחוז הים האדום של מצרים, בצדו המערבי של מפרץ סואץ, בהצטלבות כבישים מס' 24 ו־26.
אחרית הימים
בנצרות
כבר לנוצרים הראשונים, במאה הראשונה לספירה, היו כמה אזעקות שווא לגבי ביאתו של סוף העולם. פאולוס השווה את סוף העולם לחבלי לידה, ופירושו של הדימוי הוא כי למעשה העולם כבר הרה באסונו, אך אין לדעת מתי האסון אכן יתרחש. כאשר מומרים של פאולוס בתסלוניקה נרדפו על ידי הרומאים, חשבו כי זהו סימן שהסוף קרב. אולם, ספק עלה כאשר כבר בשנות ה-90 למאה הראשונה נוצרים אמרו "אנו שמענו את הדיבורים האלה על סוף העולם כבר בימי אבותינו, וראו – אנו כבר זקנים ודבר לא קרה". בערך ב-130 הכריז יוסטינוס מרטיר כי אלהים מעכב את סוף העולם מכיוון שהוא רצה שהנצרות תתפשט בעולם. ב-250 סיפריין כתב כי החטאים של הנוצרים מאותו הזמן הם הקדמה והוכחה לכך שהסוף קרב.
ראס זעפרנה
על הכף שבו שוכנת ראס זעפרנה, יש מגדלור שנבנה בשנת 1862.
מצפון־מערב לעיירה יש את חוות הרוח הגדולה ביותר במצרים ואחת הגדולות בעולם. בשנת 2012 היו בה 700 טורבינות רוח בהספק כולל של 550 מגוואט.
במהלך מלחמת ההתשה ומלחמת יום הכיפורים היה אזור ראס זעפרנה יעד לתקיפות אחדות של צה"ל:
אחרית הימים
אחרית הימים באמנות
ברקוויאם של ג'וזפה ורדי מתאר המלחין את יום הדין, "דיאז אירה". ורדי כתב את ה"דיאז אירה" בהשפעת הפרסקו של מיכלאנג'לו. המלחין הקטור ברליוז השתמש במוטיב העתיק של "דיאז אירה" ביצירתו הסימפוניה הפנטסטית.
יום הדין הוא מוטיב חוזר בסדרת סרטי הפעולה "שליחות קטלנית", שבו המכונות מקבלות תודעה ותוקפות את האנושות. אם כי בסדרות אלה האנושות נדחקת למחתרת ולא זוכה לגן עדן. ספרי מד"ב נוספים מתארים סכנות לאנושות או אובנדה - בגלל בינה מלאכותית, פלישה של חייזרים (מדריך הטרמפיסט לגלקסיה, טכנולוגיה או נשק הגורמים לקץ היקום, החיים בכדור הארץ או האנשושות (קורט וונגוט בספרים כמו עריסת חתול)  ועוד.
בעיה לוגית ברעיון של יום הדין ואחרית הימים מופיעה בספר "איוב: קומדיה של חוק וצדק" מאת רוברט היינליין המתאר פרידה בין אנשים אהובים שאחד מהם נחשב חוטא. בעוד הגיבור אלכס, הוא קדוש לפי הנצרות ולכן זוכה להיכנס לגן העדן ממש לצידו של האל, אהובתו היאפאגאנית ולכן היא נשפטת לגיהנום. אלכס סובל מגורלה של אהובתו, מתקומם נוכח חוסר הצדק האלוהי ומבקש לצאת מגן העדן ולחבור לאהובתו.
ובר
ובר (בכתיב לועזי: Weber) הוא שם משפחה ממקור גרמני, שמשמעותו "אורג".
ליונל פיינינגר
ליונל צ'ארלס אדריאן פיינינגר (Lyonel Charles Adrian Feininger, 17 ביולי 1871 – 13 בינואר 1956) היה צייר גרמני-אמריקאי ממוצא יהודי, ממובילי התנועה האקספרסיוניסטית.
קורות חיים
פיינינגר נולד בניו יורק. אביו, קארל פיינינגר, היה כנר ממוצא יהודי גרמני, ואמו, אליזבת, הייתה פסנתרנית וזמרת. מגיל צעיר ניגן בפסנתר ובגיל 16 נסע עם משפחתו לברלין. תחילה חשב להשלים את לימודיו במוזיקה, אולם בגרמניה החליט לעסוק באמנות. פיינינגר התקבל לאקדמיה לאמנות בברלין, ובשנת 1891 החל לעבוד כקריקטוריסט ומאייר. ב-1906 עבר לפריז. ב-1911 הציג ב"סלון האמנים העצמאים", שם הכיר את יצירותיהם של האמנים הקוביסטים והושפע מן התפיסה הגאומטרית הקוביסטית.
ב-1912 פיתח פיינינגר קשרים עם חברי הקבוצה האמנותית "הגשר", ובפרט עם אריך הקל וקרל שמידט-רוטלוף. בשנים 1919–1932 לימד בבית הספר באוהאוס, עד 1925 בויימאר ובהמשך בדסאו. קרל גרוסברג היה בין תלמידיו.
פיינינגר נפטר בניו יורק בשנת 1956, בגיל 84.
ב-2011 הוצגה במוזיאון ויטני לאמנות אמריקאית תערוכה רטרוספקטיבית מיצירותיו.
חייו הפרטיים
ב-1901 נישא פיינינגר לקלרה פוּרסט, ביתו של הצייר גוסטב פורסט. נולדו להם שתי בנות. ב-1905 נפרד ממנה אחרי שפגש את יוליה ברג (1881–1970). פיינינגר וברג נישאו ב-1908. בניהם היו הצלם אנדראס פיינינגר (1906 - 1999), לורנס פיינינגר (1909–1976), ותאודור לוקס פיינינגר (1910 - 2011), שנודע כצלם וצייר.
אבן זהר
אבו מרואן עבד אל מלכ אבן אבי אלעלא אבן זהר (או בקיצור אבן זהר - ابن زهر; 1094 – 1162), הידוע בעולם המערבי בשם הלטיני Avenzoar, לפי הגייתו בלשון המסתערבית ("מוזארבית"), היה רופא ומשורר בספרד, יליד סביליה, בן למשפחה של שישה דורות של רופאים. הוא היה בן זמנו של אבן רושד ומקורב אליו, ונחשב למקור סמכות חשוב ביותר במשך מאות אחדות של שנים. הרמב"ם הרבה להסתמך עליו בעיסוקו הרפואי. פייטרו ד'אבנו, רופא איטלקי מהמאה ה-13 הושפע רבות מהעבודות של אבן זהר.
חיבוריו החשובים
ספרו החשוב ביותר של אבן זהר, שנכתב לבקשת אבן רשד בשנת 1146, "כתאב אל-תיסיר" (كتاب التيسير في المداوات والتدبير - "ספר הסבר הדברים ברפואה ובתזונה"), תורגם ללטינית ולעברית, ספר זה היה במחזור הפרסום והקריאה בלטינית עד סוף המאה ה-16 (בדפוס ונציה). הספר עוסק בריפוי באמצעות תזונה נכונה.
רמת ישראל
רמת ישראל היא שכונה במזרח תל אביב. היא תחומה בין הרחובות השלום, משה דיין והגבורה. ממערב לה שכונת ביצרון, מצפון בית הקברות נחלת יצחק, ממזרח העיר גבעתיים ומדרום בסיס צבאי ושכונת תל חיים.
היסטוריה
השכונה הוקמה ב-1947 במטרה לספק פתרונות דיור זמניים ליהודים שהתגוררו בשכונות כגון מחנה יוסף ונווה שלום, והיו חשופים לירי ממנשייה ומיפו הסמוכות. בתחילה נקראה השכונה "שיכון פליטי הספר", ורחובה הראשי של השכונה נקרא רחוב פליטי הספר גם כיום. ב-1959 שונה שם השכונה לרמת ישראל, על שמו של ישראל רוקח, שיזם את הקמתה כראש העירייה, והלך לעולמו באותה שנה.
בתי השכונה קטנים וצמודי קרקע, וחלק מרחובותיה מיועדים להולכי רגל בלבד. במשך זמן רב סבלה השכונה מתדמית נמוכה, אך החל משנות ה-90 הפכו הבתים, הכוללים גינות קטנות, למבוקשים יותר, והשכונה החלה לחדש את פניה.
בשכונה בית ספר תיכון אחד, התיכון הממלכתי-דתי "ישורון" (עירוני י"ז), וכן מתנ"ס. בית הספר היסודי המשמש את תושבי השכונה הוא בית הספר ע"ש דוד בלוך בשכונת ביצרון הסמוכה.
טרולדהגן
טרולדהגן (בנורווגית: Troldhaugen) הוא ביתו לשעבר של המלחין הנורווגי אדוורד גריג ואשתו נינה גריג. הבית נמצא בפאתי העיר ברגן.
רמת ישראל
היסטוריה
רוב שמות הרחובות בשכונה הם שמות פרחים. לשכונה קבוצת כדורגל ייצוגית בשם הפועל רמת ישראל המשחקת בליגה ב' דרום א'.
טרולדהגן
רקע היסטורי
הבית תוכנן על ידי בן דודו של גריג, שאק בול. גריג קרא לבית "גבעת הטרולים" מאחר שילדי המקום אמרו שהאזור נמצא ב"עמק הטרולים".
בניית הבית הסתיימה ב-1885. מאז, בכל קיץ ועד מותו נהג גריג להלחין ולבצע בטרולדהגן. לאחר פטירתו ופטירת אשתו, נקברו שניהם בחלקה על יד הבית.
על יד הבית מצויה בקתה קטנה בה גריג נהג לצפות באגם. גריג דיבר רבות על ביתו ואף כתב את אחד מהקטעים הליריים היודעים ביותר שלו אודותיו – "יום החתונה בטרולדהגן".
השימוש כיום
כיום משמש הבית כמוזיאון גריג להנצחת מורשתו המוזיקלית והלאומית. טרולדהגן הפך למוזיאון בשנת 1928 וכולל את הווילה של גריג, צריף המלחין, ואת אתר הקברים של בני הזוג גריג, כמו גם בניין מוזיאונים מודרני ואת אולם הקונצרטים טרולדסלן, אולם מוזיקה קאמרית המונה 200 איש. טרולדסלן הוא מרכז פעילויות הקונצרט הנרחבות של המוזיאון ויש בו אקוסטיקה מצוינת. בכניסה מוצב פסל מברונזה של אינגבריגט וויק של אדוארד גריג משנת 1917, שהעתק שלו ניצב גם בפארק המרכזי של ברגן. הפסל בגודל טבעי – כמו גריג עצמו, שגובהו היה 1.52 מ'.
ב-1995 נפתח בניין חדש שמתאר את חייו ויצירתו של גריג. בבניין זה נמצא פסנתר הסטיינווי שלו. בטרולדהגן נערכים מדי שנה קונצרטים במסגרת פסטיבל ברגן הבינלאומי.
אטימולוגיה
אֵטִימוֹלוֹגְיָה (בעברית: גִּזָּרוֹן, גיזרון) היא ענף בבלשנות החוקר את מקורותיהן של מילים, את תולדותיהן ואת התפתחותן. חוקרי הגיזָרון (אטימולוגים), מתחקים אחר שורשיהן של המילים, היחס שביניהן למילים דומות בשפות אחרות והשינויים שחלו במשמעויותיהן ובכתיב שלהן במרוצת השנים. לצורך זאת הם נעזרים בטקסטים עתיקים ובהשוואות בין-שפתיות.
המחקר הגזְרוני מתבסס על שיטות עבודה של הבלשנות ההיסטורית, ובו מושוות מילים בין שפות קרובות. לאור הנחת סדירותם של מעתקי ההגאים, החוקרים מנסים לתאר במדויק את צורתן המשוערת הקדומה של המילים או הצורנים (מילת היסוד המוקדמת ביותר מכונה "אטימון") ואת גלגוליהן במהלך ההיסטוריה. באופן זה נמצאו שורשים של מילים, ובעזרתם אפשר לעקוב אחר גלגוליהן מאז שחר ימי משפחת השפות שלהן. האטימולוגיה מנסה גם לשחזר מידע על שפות עתיקות (כגון כתובים).
המילה "אטימולוגיה" עצמה מגיעה מהמילים היווניות ήτυμος (אטימוס, "אמיתי") ו-λόγος (לוגוס, "חקר של"). "גיזרון של מילה" פירושו מוצאה.
הגיזרון וחקר הלשון
במאה ה-19 שלטה במחקר הבלשני הגישה הדיאכרונית, החוקרת את ההיסטוריה ואת התפתחות השפות. המחקר הגזרוני היה אז חוד החנית של הבלשנות ההיסטורית, וההתקדמות בתחום זה – בעיקר בחקר השפות ההודו-אירופיות – תרמה רבות לידיעת ההיסטוריה של שפות רבות וקרבת המוצא ביניהן, ולהבנת העקרונות האוניברסליים שבבסיס התפתחותן של שפות.
עם תחילת המאה ה-20 ירדה קרנה של הגישה הדיאכרונית בבלשנות ופינתה את מקומה למחקר הסינכרוני, הבוחן את השפה כמערכת בנקודת זמן מסוימת. על אף המתודולוגיות הנוקשות שפיתחה הבלשנות ההשוואתית כדי להעניק למסקנותיה תוקף מדעי, המחקר האטימולוגי כרוך מעצם טבעו במידה מסוימת של ספקולטיביות, וזו גוררת התייחסות חשדנית ולעיתים מזלזלת מצד הקהילה המדעית. על כך יש להוסיף גם את הפופולריות של אטימולוגיות עממיות שתרמו לירידת מעמדה של האטימולוגיה כמדע.
בשפה העברית
חקר האטימולוגיה בעברית מתמקד בעיקר במילים קדומות, מתקופת התנ"ך ומתקופת התלמוד והמשנה, ובו הן מושוות למילים בערבית, בארמית ובשפות שמיות אחרות. העברית, שהיא שפה שמית, קלטה כבר בימי קדם מילים שמוצאן יווני ולטיני, בימי הביניים הושפעה מן הערבית, ובעת החדשה הטמיעה בתוכה מילים לועזיות רבות.
העגה העברית הושפעה משפות שכנות, מגלי העלייה ומשפות האם של הישראלים וכן מהגלובליזציה, ובולטת בה השפעת הערבית, האנגלית והיידיש. יש בה גם תערובת של מילים שהגיעו מרוסית, מטורקית, מלדינו ועוד.
בעברית החדשה נטבעו מילים רבות בשלב מאוחר יחסית (מאז ימי אליעזר בן-יהודה), ועל כן גיזרונן בדרך כלל ברור ומתועד. ישנם מילונים המכילים פרטים על גיזרון המילים.
זכוכית גורילה
הזכוכית מיוצרת בעזרת שקיעת מלחים אלקליים, על ידי חילוף יונים. כך נוצר לחץ שארית דחוס על המשטח, שמונע היווצרות סדקים.
היסטוריה
קורנינג עבדה עם הנדסה כימית של זכוכיות מחוזקות בשנת 1960. תוך כמה שנים החברה פיתחה זכוכית מחוזקת בשם זכוכית ״כמקור״. המוצר היה בשימוש עד תחילת שנות התשעים במספר שימושים מסחריים ותעשייתיים, ובעיקר במכוניות מרוץ, בהן משקל כלי הרכב הוא קריטי.
פיתוח
קורנינג המשיכה בפיתוח חומרים למגוון טלפונים חכמים ומכשירים אלקטרוניים נוספים למגוון רחב של חברות. לטענתם, תכונותיו העיקריות של החומר ממנו מורכבת זכוכית הגורילה הן עמידות גבוהה לשריטות (כיסוי מגן), וקשיחות גבוהה (לפי שיטת ויקרס קיבלה ציון של 622 מתוך 701), המאפשרת יצירת זכוכית דקה אך לא שבירה. כמו כן, החומר עצמו ניתן למיחזור.
עד שנת 2010 זכוכית גורילה הייתה בשימוש בכ-20% ממכשירים ניידים ברחבי העולם, כלומר כ-200 מיליון יחידות.
זכוכית גורילה 2 יצאה לשוק בשנת 2012. זכוכית זו דקה ב-20% מזכוכית הגורילה המקורית שיוצרה.
ב-2012 הודיעה קורנינג שמעל מיליארד מכשירים ניידים משתמשים בזכוכית גורילה. באותה שנה הציגה קורנינג את זכוכית ערבה (Willow Glass), זכוכית גמישה המתבססת על זכוכית בורוסיליקט.
זכוכית גורילה 3 יצאה לשוק בשנת 2013. היא עמידה לנזק פי 3 יותר מזכוכית גורילה 2, כיוון שהיא עמידה בפני שריטות עמוקות שמחלישות את הזכוכית. היא גמישה יותר ועמידה ב-40% יותר לשריטות.
CNET
CNET הוא אתר מדיה אמריקאי המפרסם סקירות, חדשות, מאמרים, בלוגים, פודקאסטים ווידאו בנושאי טכנולוגיה. האתר נוסד ב-1994 על ידי האלסי מינור ושלבי בוני. במקור CNET הפיק תוכן לשידור בטלוויזיה וברדיו בנוסף לאתר האינטרנט שלו, וכיום הוא משתמש בניו מדיה להפצה באמצעות שידורי טלוויזיה באינטרנט, פודקאסט ובלוג.
ל-CNET יש גם גרסאות מותאמות אישית לאזורים ולשפות שונות. האזורים כוללים את בריטניה, אוסטרליה, סין, יפן, צרפת, גרמניה, קוריאה וספרד. על פי אתרים לניתוח תנועת גולשים, אלכסה ו-SimilarWeb, האתר מדורג כנקרא ביותר מבין אתרי חדשות הטכנולוגיה ברשת האינטרנט, עם מעל 200 מיליון גולשים בחודש, ובין 200 האתרים הגדולים ביותר בעולם בשנת 2015.
היסטוריה
ב-1994 CNET הפיקו 4 תוכניות פיילוט לטלוויזיה בנושא מחשבים, טכנולוגיה ואינטרנט. התוכנית הראשונה, CNET Central נוצרה ושודרה לראשונה ברשת USA. בהמשך שודרה ברשת האחות של USA, בערוץ ה-Sci-Fi ביחד עם The Web, ו-The New Edge. בהמשך הוקם בשנת 1996 TV.com. ראיין סיקרסט היה המנחה של התוכנית The New Edge. בנוסף CNET הפיקו תוכנית טכנולוגיה נוספת שנקראה News.com אשר שודרה ב-CNBC בתחילת 1999.
בין השנים 2001–2003 הפעילה CNET את CNET רדיו. לאחר שלא הצליחו למשוך מספיק מאזינים, הופסקה הפעילות בינואר 2003 בשל הפסדים כספיים.
רכישות והתרחבות
CNET ביצעו מספר רכישות על להרחיב את שליטתם במספר אתרים, אזורים ושווקים. ביולי 1999 נרכשה חברת GDT השווייצרית, בהמשך שונה שמה ל-CNET Channel. בינואר 2000, באותו הזמן שבו CNET הפכו ל-CNET Networks, הם רכשו את אתר השוואת המחירים mySimon תמורת 736 מיליון דולר. באוקטובר 2000 רכשו את ZDNet תמורת כ-1.6 מיליארד דולר. באפריל 2001 רכשו את TechRepublic אשר מספקת תוכן IT מקצועי מגרטנר תמורת 23 מיליון דולר.
במאי 2008 הוכרז כי CBS Corporation ירכשו את CNET תמורת 1.8 מיליארד דולר. ביוני 2008 הרכישה הושלמה. כיום CBS הם הבעלים של סיומות אינטרנט משניות רבות שנוצרו במקור על ידי CNET כולל Download.com, TV.com, chat.com, computers.com, help.com, shopper.com, radio.com, com.oom, ו-cnet.com.
תמר קולק
קורות חייה
קולק נולדה ב-1917 בווינה לרב והקודיקולוג ארתור זכריה שוורץ, בנו של הרב אדולף שוורץ. כנערה הצטרפה לתנועה הציונית "כחול־לבן", שם פגשה את טדי קולק, שהיה המדריך שלה. ב-1937 עלתה לארץ ישראל, והתאחדה עם טדי, שעלה שנתיים לפניה, והשניים הצטרפו יחד לגרעין המייסד של קיבוץ עין גב, שלחופה המזרחי של הכנרת. תמר מונתה לאקונומית של הקיבוץ (האחראית על אספקת המזון וניהול תקציבו), ואילו טדי החל בפעילותו הציבורית בסוכנות היהודית. לאחר קום המדינה נשלח קולק על ידי ראש הממשלה דוד בן-גוריון לוושינגטון, ועם שובם ארצה בתחילת שנות ה-50, עם מינוי קולק למנהל משרד ראש הממשלה, עברו השניים לגור בירושלים.
תמר ליוותה את טדי בכל עשייתו הציבורית, ובמיוחד ב-28 שנותיו בראשות העיר עד לפרישתו ב-1993, עם הפסדו בבחירות לאהוד אולמרט. הם היו נשואים עד מותו ב-2007.
קולק נמנית עם מייסדי איל"ן, והיא כיהנה במשך יותר מ-25 שנים כיו"ר סניף איל"ן ירושלים. מאוחר יותר שימשה כנשיאת הכבוד של הסניף. היא קיבלה את עיטור יקיר איל"ן בשנת 2000. כן פעלה רבות למען "בית תמר" שהוקם בשנת 1982 שנקרא על שמה. בית תמר שימש כמקום ליישום מודל ייחודי של מסגרת משפחתית קטנה, אשר שמה לה למטרה להיות תחליף לבית המשפחה של ילדים נכים, שמסיבות שונות לא יכלו להמשיך ולהתגורר עם משפחתם הביולוגית.
בשנת תשנ"ו זכתה באות הנשיא למתנדב.
לכבודה נקראה פילה בגן החיות התנ"כי בעיר.
לקולק ובעלה נולדו שני ילדים: האמנית אסנת והקולנוען עמוס קולק.
קולק נפטרה ב-24 ביולי 2013, בגיל 96. היא נטמנה בחלקת גדולי האומה בהר הרצל לצד בעלה.
אלינוער ברגר
ביוגרפיה
אלינוער ברגר גדלה ברמת גן ולמדה בבית הספר התיכון אוהל שם. אחרי שירותה הצבאי כקצינה נישאה לעזרא ברגר, תעשיין. היא למדה ציור באופן פרטי אצל ישראל פלדי ואנטון גורביץ, ואחר כך, בסוף שנות ה-60, סיימה תואר ראשון ושני בספרות אנגלית ותעודת הוראה באוניברסיטת תל אביב. החל בשנות ה-70 למדה במדרשה לאמנות ברמת השרון ובד בבד לימדה שם קורסים בספרות, בהיסטוריה ובתאוריה של האמנות, בעיקר המודרנית. ברגר לימדה במדרשה עד לפרישתה בשנת 2002. במקביל החלה לעסוק בתרגום מאנגלית, מלאכה שנעשתה בהמשך לקריירה שנייה מלאה.
התפראות
הִתְפָּרְאוּת (באנגלית: Feral) היא המונח לבעלי חיים מבויתים או לצמחים חקלאיים שחיים בחופשיות ללא שליטה ופיקוח אנושי בטבע ומנהלים אורח חיים שלעיתים אינו נבדל מזה של חיית בר. בדומה למין פולש, הכנסת בעלי חיים או צמחים מתפראים לאזורים חדשים עלולה לשבש את המערכות האקולוגיות, ובמקרים מסוימים לגרום להכחדת מינים מקומיים.
אלינוער ברגר
ביוגרפיה
ב-1989 פרסמה (בהוצאת עם עובד) ספר לבני הנעורים, "היומן של אמא".
התפראות
בניגוד למינים פולשים, מינים מבויתים שהתפראו עלולים לפגוע גם במערכת בה המין הפראי חי בטבע, כתוצאה משינויים גנטיים והתנהגותיים הפוגעים בהסתגלות בעל החיים לסביבה הטבעית.
בעלי חיים
בעל חיים מתפרא הוא בעל חיים מבוית או מורגל לשבי שנמלט וחי כחיית בר, או צאצא של בעלי חיים כאלו. הגדרות אחרות כוללות בעלי חיים שהשתנו מחיות מבויתות לחיות פראיות, טבעיות או לא מאולפות. דוגמאות נפוצות לבעלי חיים עם אוכלוסיות פראיות הן: חתולים, כלבים, סוסים, גמלים, עזים וחזירים. זואולוגים בדרך כלל לא כוללים בקטגוריה זו מינים שהיו חיות בר לפני שנמלטו כגון: אריות שנמלטו מגן החיות או עיטמים שהוכנסו לאחרונה לבריטניה לא נחשבים כמתפראים.
צמחים
צמחים מבויתים שחוזרים לטבע מתוארים לרוב כפולשים, ככאלה שהובאו, או ככאלו שהועברו או התאזרחו, או לפעמים כיבולים פראיים. המאפיינים האקולוגיים של צמחים מתפראים דומים מאוד לאלה של בעלי חיים. אוכלוסיות מתפראות של צמחי יבול, כמו גם הכלאות בין צמחי יבול לקרובי משפחתם בבר, עלולות לגרום לכך שתכונות מהונדסות גנטית כמו עמידות בפני חומרי הדברה יעברו לעשבים שוטים.
תכונות של מינים מתפראים
חלק מבעלי החיים המבויתים מתפראים בקלות ובהצלחה, בעוד שאחרים נוטים פחות לשוטט ולרוב לא שורדים ברשות עצמם. מינים מסוימים נוהגים להתנתק מבני אדם ולצאת לדרכם העצמאית, אך לא מרחיקים לכת או מתפשטים בקלות. אחרים בורחים, מחפשים טריטוריה חדשה, ומפגינים פולשנות פעילה. כך או כך, הקריטריון האולטימטיבי להצלחה הוא אריכות ימים. ההישרדות וההמשכיות תלויה ביכולתם להתבסס ולהתרבות באופן עקבי בבית הגידול החדש. אורך הזמן או האינטנסיביות של ביות המין, לא נמצאו כמשפיעים על פוטנציאל ההתפראות שלו.
מינים מתפראים של בעלי חיים
החתול חוזר בקלות למצב פראי אם הוא לא הורגל לבני אדם בצעירותו. חתולים אלו, במיוחד אם הם מתרבים ללא הפרעה, נחשבים לעיתים קרובות למזיקים באזורים כפריים ועירוניים כאחד, ומיוחסת להם השמדת אוכלוסיית העופות, זוחלים ויונקים באזורים רבים. מאחר שחתולים משוטטים מתרבים במהירות, קשה לשלוט על אוכלוסיותיהם. מקלטים לבעלי חיים מנסים לאמץ חתולי רחוב, בעיקר גורים, אך לעיתים קרובות הם מוצפים במספרים עצומים ונאלצים להמית חתולים. באזורים טבעיים ברחבי העולם מומתים חתולים משוטטים בירי, אך בארץ הדבר אסור על פי חוק מתוקף תקנות משרד החקלאות. לאחרונה, לכידת חתולים לצורך סירוס/עיקור ולאחריה שחרור החתולים חזרה למקום בו נמצאו היא השיטה היחידה בה מתמודדות הרשויות בישראל עם התופעה, באופן חלקי מאוד.
גם הגמל החד-דבשתי, שבּוּיַת כבר לפני למעלה מ-3,000 שנה, מתפרא בקלות. אוכלוסייה לא מבוטלת של גמלים פראיים, צאצאים של גמלים חד-דבשתיים (ובכמות מעטה יותר גם גמלים דו-דבשתיים) שנמלטו במאה ה-19 ובתחילת המאה העשרים, משגשגת כיום במרכז יבשת אוסטרליה. גם בנגב ניתן למצוא גמלים משוטטים רבים.
תאואי מים מתפראים נפוצים מאוד בצפון אוסטרליה. ממשלת אוסטרליה מעודדת ציד תאואי מים פראיים בגלל מספרם הגדול. אוכלוסיית תאו המים הקיימת בשמורת החולה גם הם צאצאי פרטים מבויתים. באוסטרליה התפראו גם ארנבונים רבים אשר גרמו לנזקים קשים לחקלאות באזורים מסוימים, וכן חזירים.
יונת הבית, הנפוצה בכל רחבי העולם, מקורה לרוב ביונים שגודלו לצורכי בשר, דואר או פנאי.
על פי מחקר גנטי, מוצאו של הדינגו הוא ככל הנראה מכלבים מבויתים שהביאו עמם יורדי-ים שהגיעו מדרום סין לפני כ-5,000 שנה.
בישראל, ברמת הגולן, מצוי עדר של פרות שהתפראו לאחר שננטשו על ידי מגדליהן הסורים כתוצאה ממלחמת ששת הימים. בשנות התשעים הן ניצודו בעקבות סברה, שהוכחה בדיעבד כמוטעית, שהן הגורם למחלת הפה והטלפיים באזור. למרות הציד העדר הצליח לשרוד, למרות שאוכלוסייתו דוללה ביותר ממחצית.
השפעה אקולוגית
אוכלוסייה פראית יכולה להשפיע משמעותית על מערכת אקולוגית על ידי טריפת צמחים או בעלי חיים פגיעים, או על ידי תחרות עם מינים מקומיים. צמחים ובעלי חיים פראיים מהווים נתח משמעותי מתוך כלל המינים הפולשים, ויכולים להוות איום על מינים בסכנת הכחדה. עם זאת, הם עשויים גם להחליף מינים שאבדו ממערכת אקולוגית עם הגעתו הראשונית של האדם לאזור, או להגדיל את המגוון הביולוגי של אזור שהאדם שינה אותו, בזכות יכולתם לשרוד באזור בדרכים שמינים מקומיים אינם יכולים.
אחת הדוגמאות הקיצוניות לנזק שחוללה התפראות היא המקרה של הארנבים באוסטרליה. 24 ארנבוני הבית הובאו ליבשת אוסטרליה במאה ה-18 כחיות מחמד וחיות משק. התרבותם הלא מבוקרת, ביבשת שבה לא היו להם כלל אויבים טבעיים, גרמה לפגיעה קשה באקולוגיה הייחודית של אוסטרליה. ריבויים הטבעי היה ללא הגבלה והגיע למיליוני פריטים, שכולם צרכו עשב וצמחים למחייתם. הדבר גרם לפגיעה הרסנית בפלורה ובפאונה הייחודית של אוסטרליה. צריכת היתר של חומר צמחי פגעה הן בצמחיית היבשת, והן במינים רבים של חיות כיס שהגיעו עד סף הכחדה בהיעדר מזון. בנוסף, גרמה לאיבוד שטחי מרעה רבים ולהאצת תהליך המידבור שכיסה את רוב היבשת. הנזק הרב שנגרם אינו ניתן לתיקון.
זיהום גנטי
זיהום גנטי מתרחש כאשר אוכלוסיית הבר "מזדהמת" על ידי אללים של בעלי חיים מתורבתים. בעלי חיים ממקור מבוית יכולים לפעמים להעמיד צאצאים פוריים עם חיות בר מקומיות, מה שמוביל לזיהום גנטי (לא מונח ברור בפני עצמו) במאגר הגֵנים שהתפתח במקום באופן טבעי, ועלול במקרים רבים להעמיד מינים נדירים בסכנת הכחדה. הדוגמאות לכך כוללות את הברכייה, חזיר הבר, ויונת הסלע. דוגמאות נוספות לזיהום גנטי הן חדירה של גנטיקה של כלבי בית לאוכלוסיות של זאבים, ושל דינגו. מחקרים בסקוטלנד הצביעו על תופעה דומה של ערבוב גנטי בין חתולי בית משוטטים (Felis catus) ובין חתולי בר אירופיים (Felis silvestris).
אנדרה דרן
אנדרה דרן (בצרפתית: André Derain; 10 ביוני 1880 – 8 בספטמבר 1954) היה צייר ומאייר צרפתי שהתפרסם כאחד הציירים הבולטים בזרם הפוביזם, אותו פיתחו הוא, אנרי מאטיס ומוריס דה ולמינק. הקשר שלו עם פבלו פיקאסו וז'ורז' בראק היה מרכזי בהתפתחותו של הקוביזם המוקדם.
ציורים הושפעו הדוויזיוניזם (פוינטיליזם) של ז'ורז' סרה אך עם השפעה של פול גוגן - במקום דויזיוניזם מדעי ומדויק השתמש בו להעברת האווירה בציור. בניגוד לדויזיוניזם, דרן ממלא אזורי צבע גדולים והרווח בין נקודות הצבע הוא הלבן של הבד אשר נותן לציור אווירה בהירה יותר - השתמש בלבן של המצע ולא יצר אותו. ציוריו סכמטיים ואין התייחסות לפרטים. התעניינותו של דריין במסכות פרימיטיביות החלה לאחר שצפה במוצגים שהוצגו במוזיאון הכושי בלונדון, והוא היה מהראשונים שאספו אמנות שבטית מאפריקה.
המשטר הנאצי נמשך במיוחד להתמקדותו המאוחרת של דרן בסגנון קלאסי, ולאימוץ הפאר היווני, המתאים לטענתם האישית לשורשים עילאיים. עם זאת ההתאמה שלו עם המפלגה הנאצית במהלך כיבושם את צרפת זיכתה אותו במקום מפוקפק בתולדות הציור המודרני.
טויוטה קיקאי
טויוטה קיקאי (באנגלית: TOYOTA KIKAI) היא מכונית קונספט, בתצורת מכונית מיני קופה, 3 מושבים, בעלת הנעה היברידית.
את דגם ה-"טויוטה קיקאי" הציגה חברת המכוניות היפנית טויוטה בתצוגת המכוניות בטוקיו בשנת 2015.
אנדרטה לחללי גדוד 68
אנדרטה לחללי גדוד 68 של חטיבת ירושלים (חטיבה 16), שנפלו במלחמת יום הכיפורים במעוזים של קו בר-לב על גדות תעלת סואץ. האנדרטה ממוקמת על מדרון ההר לרגלי טיילת שרובר שליד שכונת ארמון הנציב בירושלים.
הקמה
גדוד 68 היה גדוד מילואים שנשלח לאייש את המעוזים ערב מלחמת יום הכיפורים. חיילי הגדוד איישו את המעוזים בגזרה הצפונית והמרכזית. את ארבעת המעוזים בגזרה הדרומית איישו חיילי נח"ל. המלחמה ניחתה עליהם בהפתעה. תוך שלושה ימים נפלו כל המעוזים בידי המצרים פרט למעוז הצפוני - בודפשט. 76 מחיילי הגדוד נהרגו והשאר - חלקם נשבו וחלקם הצליחו לסגת ולחבור עם כוחות צה"ל
על קובייה סמוכה חרוטים שמותיהם ודרגותיהם של 76 חיילי הגדוד שנפלו במלחמה. על שאר הקוביות מופיעים שרטוטים של מבנה המעוזים וקריאות מצוקה של הלוחמים כמו: "הם עולים עלינו אתם מבינים? נו, תרביצו ארטילריה", או: "כל הזמן חיכיתי למטוסים, כמה זמן זה לוקח למטוס להגיע".
האנדרטה הוקמה בשנת 1975 ביוזמת אגודת ידידי גדוד 68. היא נבנתה על ידי אריק אופיר.
מעל אתר ההנצחה הוקם מצפור החטיבה הירושלמית.
ותיקי גדוד 68 הוסיפו לשמור על קשר הדוק גם בתום המלחמה, סייעו לפגועי המלחמה, לאלמנות, ליתומים. בשנת 2011 ראה אור הספר"מעוז צור" מאת עופר רגב
קני ג'י
קנת' ברוס גורליק (באנגלית: Kenneth Bruce Gorelick; נולד ב-5 ביוני 1956), הידוע בשם הבמה קני ג'י, הוא סקסופוניסט יהודי-אמריקאי שזכה בפרס גראמי. פרסומו העיקרי התרחש ב-1986 לאחר צאת אלבומו הרביעי, Duotones. הכלי העיקרי שבו הוא מנגן הוא סקסופון סופרן, אך הוא מנגן גם על סקסופון אלט וטנור כמו גם על חליל צד. הוא האמן האינסטרומנטלי המודרני עם מספר התקליטים הנמכר ביותר בהיסטוריה. עשו לו דמות בסדרה בובספוג בעלת אותה שם שמנגן קלרינט
נעוריו ותחילת דרכו
קני נולד בסיאטל שבמדינת וושינגטון לזוג הורים ממוצא יהודי. הפעם הראשונה שבה היה לו מגע עם סקסופון הייתה כאשר האזין לנגן בתוכנית של אד סאליבן. הוא למד נגינה בהדרכתו של החצוצרן ג'רלד פפיסטר, התאמן בנגינה בעיקר בעזרת תקליטים (כגון אלו של גרובר וושינגטון הבן), וניסה לחקות את הקולות ששמע. בבית הספר התיכון פרנקלין הוא נכשל בניסיונו להתקבל ללהקת הג'אז בפעם הראשונה, אך בשנה שלאחר מכן הצליח בכך. הוא ניגן גם עבור נבחרת הגולף של בית ספרו. קני היה חובב גולף מאז שאחיו הגדול בריאן לימד אותו כיצד לשחק כשהיה בגיל 10. לאורך חייו השתתף בטורנירי גולף אחדים.
קריירה
הקריירה שלו כמוזיקאי החלה כאשר קיבל עבודה כסקסופוניסט סולו ב-Barry White's Love Unlimited Orchestra ב-1973, לאחר שבארי וייט התרשם מכישרונו. באותה תקופה הוא למד לקראת קבלת תואר בחשבונאות. לאחר שלא התקבל ללימודי מוזיקה באוניברסיטת סנטרל וושינגטון, הוא החל ללמוד לקראת קבלת תואר באוניברסיטת וושינגטון וניגן בלהקת הפאנק Cold, Bold & Together לפני שהצטרף לג'ף לורבר פיוז'ן. הוא החל את קריירת הסולו שלו לאחר התקופה שבה עבר עם לורבר.
ב-1982 הוא חתם על חוזה עם חברת אריסטה רקורדס, לאחר שנשיא הלייבל קלייב דייוויס האזין לביצוע שלו לשיר "Dancing Queen" של להקת אבבא. הוא הוציא לאור אלבומי סולו רבים ושיתף פעולה עם מגוון אמנים כגון אנדראה בוצ'לי, ויטני יוסטון, פיבו ברייסון, טוני ברקסטון, נטלי קול, סטיב מילר (הייתה זו הפעם היחידה שבה הופיע באלבום רוק אנד רול), דאדלי מור, מייקל בולטון, סלין דיון ואריתה פרנקלין. סגנון נגינתו הושפע מסקסופוניסטים כגון גרובר וושינגטון הבן ומילותיו מהמילים של בארי מנילו.
קני זכה להצלחה בשלב מוקדם בקריירה שלו, עם האלבומים G Force ו-Gravity, וזכה עמם באלבום פלטינה בארצות הברית. אלבומו הרביעי (Duotones) נמכר בלמעלה מחמישה מיליון עותקים בארצות הברית בלבד. Breathless, אלבום האולפן השישי שלו, הפך לאלבום האינסטרומנטלי הנמכר ביותר עם 15 מיליון עותקים (12 מיליון בארצות הברית). הוא שבר שיא נוסף כאשר אלבום החג שלו Miracles נמכר בכ-13 מיליון עותקים, והפך לאלבום חג המולד המצליח ביותר עד כה (2009).
ב-1997 הוא זכה במקום בספר השיאים של גינס לאחר שניגן על סקסופון במשך הזמן הארוך ביותר שתועד. באותה שנה השיר "Havana" מהאלבום The Moment עבר עיבוד מחדש על ידי ה־DJ-ים טוד טרי וטוני מוראן, ויצא לאור במועדוני ריקודים בארצות הברית. גרסה זו נחשבה באותה תקופה לפופולריות מאוד, ודורגה במקום הראשון בטבלת ה-Hot Dance Club Play של הבילבורד.
הסינגל "What a Wonderful World" שיצא לאור ב-1999 ספג ביקורת שלילית מקהילת הג'אז בעקבות האובר-דאבינג להקלטה המפורסמת של לואי ארמסטרונג. קני ג'י דחה את הביקורת הזאת והצהיר שלא היה בכוונתו לפגוע באיכות של ההקלטה המקורית, ואף אמר כי הרווחים מהסינגל ישמשו את קרן הצדקה שהוא מנהל, המספקת מימון לרכישת כלים מוזיקליים עבור בתי ספר.
הוא הקליט גם מספר שירים סיניים, כגון "Jasmine Flower" (茉莉花), והיצירות שלו נמכרות היטב בסין.
החל מ-2003 הוא מדורג במקום ה-25 ברשימת ה-RIAA המדרגת את האמנים שמכרו הכי הרבה תקליטים, עם 48 מיליון תקליטים בארצות הברית נכון ל-31 ביולי 2006. ב-1994 הוא זכה בפרס גראמי על היצירה Forever in Love.
חייו האישיים
קני ג'י התחתן עם ג'ניס ד'ליאון ב-1980, והזוג התגרש ב-1987. הוא נישא בשנית ב-1992 ללינדי בנסון, ולזוג נולדו שני ילדים - מקס ובריאן. שני הילדים הביעו בעבר עניין בנגינה בסקסופון ובפסנתר. הזוג התגרש ב-2012. הוא מתגורר כיום במאליבו שבקליפורניה.
הוא בעל הכשרה כטייס, ולעיתים נוהג לטוס לאירועים שונים. הוא גם אחד המשקיעים הראשונים ברשת בתי הקפה סטארבאקס. יש לו אח ואחות.
שמורת הדסים
שְׁמוּרַת הֲדַסִּים היא שמורת טבע מוכרזת הנמצאת בפאתי כפר הנוער הדסים שבשרון, בקרבת היישובים כפר נטר, אבן יהודה וקדימה. כיום השמורה סגורה לקהל למטרות שיקום, לאחר שהתחוללה בה שרפה.
בשנת 1947, עם הקמת כפר הנוער הדסים, החל אבינועם קפלן, מורה בכפר לטפח חלקה בפתאי אדמות הכפר יחד עם התלמידים. בשנת 1965, לאחר שנחקק חוק שמורות הטבע והגנים הלאומיים, הייתה שמורה זו בין הראשונות שהוכרזו בישראל.
בשמורה מיני צמחים המהווים דוגמה נדירה לצמחיית השרון, ביניהם אלון תבור לוטם מרווני, קורנית מקורקפת, גולנית ערבית וקידה שעירה.
השמורה הייתה חלק מיער השרון שכיסה בעבר את מרביתו של השרון.
בסמוך לשמורה נמצאת גבעה המכונה "גבעת ורה", על שם ד"ר ורה ויצמן, ממקימות ויצו, ובה בית עלמין קטן שבו טמונים מייסדי הכפר.
דמטריוס מסלוניקי
דימטריוס הקדוש מסלוניקי (מיוונית:"Άγιος Δημήτριος της Θεσσαλονίκης") הוא קדוש מעונה נוצרי מהמאה ה-4 לספירה, אשר על-פי המסורת נולד בשנת 280 לספירה בתקופת הרדיפות כנגד הנוצרים בידי הקיסר הרומי דיוקלטיאנוס. פירוש שמו של דמטריוס ביוונית, הוא "מסור לאלה דמטר".
תולדות חייו
דימטריוס היה חייל בצבא הרומי, נידון למוות עקב התנצרותו. על-פי המסורת, נשלח אל באר המים אשר הייתה בעיר סלוניקי ושם הוצא להורג. במקום מותו הוקמה כנסיית האגיוס דמטריוס, דימטריוס הקדוש, ושם מצוי קברו עד היום. הקבר הפך למוקד הפולחן המרכזי לקדוש, וכך היה לפטרון העיר סלוניקי. מלבד זאת, הוא הוכר גם בתור קדוש מרכזי במספר ערים בבלקן למשל, מטירוביציה בסרביה והוא גם אחד מפטרוניה של סרביה. דימטריוס זכה להערצה רבה בתור פטרון החיילים בקרב נוצרים אורתודקסים, הזהה כמעט לזאת של גאורגיוס הקדוש. יום חגו מצוין מדי שנה ב-26 באוקטובר על פי לוח השנה היולאני שמונהג בכנסיות המזרחיות, הוא ה-8 בנובמבר על-פי לוח השנה הגרגוריאני.
פולחן
יום חגו של הקדוש נחגג בנצרות הקתולית ב-9 באפריל ובנצרות האורתודוקסית ב-26 באוקטובר. כנסיית האגיוס דמטריוס הוא מקום פולחנו והנצחתו המרכזית של הקדוש ושם גם נמצאים שרידיו. הקדוש זכה להיות הקדוש המגן של העיר היוונית סלוניקי ושם מתקיים לכבודו בהוד והדר פולחנו ביום חגו מדי שנה.
ז'אן-כריסטוף, נסיך נפוליאון
ז'אן-כריסטוף, נסיך נפוליאון (בשם מלא בצרפתית: Jean Christophe Louis Ferdinand Albéric Napoléon; נולד ב-11 ביולי 1986), הוא נסיך צרפתי הטוען לכתר צרפת, מתוקף בית בונפרטה.
ילדותו
ז'אן-כריסטוף נולד ב-11 ביולי 1986 בסן-רפאל, ואר, לשארל, נסיך נפוליאון ולבאטריצ'ה, נסיכת בורבון-שתי הסיציליות, בתם של פרדיננדו, דוכס קסטרו ושנטאל דה שברון-וילט. בשנת 1989 התגרשו הוריו, ובשנת 1996 התחתן אביו בשנית עם ז'ין-פרנסואה וליקיוני.
פרשת הירושה
בשנת 1997 מת סבו לואי, נסיך נפוליאון, ובצוואתו שפורסמה ב-2 בדצמבר אותה שנה, נתגלה שכתב כי הירושה תפסח על אביו שארל ותעבור ישירות לז'אן-כריסטוף שהיה אז בן 11. בריאיון ללה פיגרו באותו יום, אמר ז'אן-מאר וארו, המשפטן שחתם על צוואת לואי ומי שמייצג את ז'אן-כריסטוף במאבק הירושה כנגד אביו, כי שארל נפוליאון הפקיע את המורשת הבונפרטית כשהביע בציבור "דעות רפובליקניות ודמוקרטיות... הוא שלל מעצמו את הזכות לירושה כשנישא מחדש ללא רשות אביו... מעשה הנוגד את חוקי המשפחה."
חינוך וקריירה
ז'אן-כריסטוף למד בבית לייקה סנט דומיניק בניי-סיר-סן בין השנים 2001–2004, והצטיין במדעים ובמתמטיקה. בין השנים 2004–2006 הוא למד כלכלה ומתמטיקה באוניברסיטת פריזאנה (AES). לאחר מכן הוא למד בבית הספר הגבוה ללימודי תעשייה וניהול בפריז, וסיים את לימודיו בשנת 2011 עם תואר שני בניהול.
ז'אן-כריסטוף חי ועבד בניו יורק כאנליסט בנקאות להשקעות עבור מורגן סטנלי, ולאחר מכן בלונדון בחברת ההון הפרטי Advent International, והוא שולט בצרפתית, אנגלית וספרדית. במאי 2017 הוא סיים תואר שני במנהל עסקים בבית הספר למינהל עסקים בהרווארד, ומאז הוא עובד כשותף פרטי בחברת ההון בלונדון של קבוצת Blackstone.
The Platinum Collection (אלבום של ג'נסיס)
The Platinum Collection הוא מארז תקליטורים אשר כולל שירים במשך כל שנות הקריירה של להקת הרוק מתקדם והפופ רוק, ג'נסיס. המארז יצא ב-2004 בבריטניה, ולאחר שנה הופץ בארצות הברית.
הפקה
המארז כולל את כל התקופות של הלהקה מהתקופה של פיטר גבריאל כסולן ומנהיג הלהקה יחד הגיטריסט אנתוני פיליפס, בתקופה של הנהגתו של פיל קולינס כסולן ובסוף ריי וילסון כסולן האחרון. כמו המארז של ג'נסיס Genesis Archive 1967–75, הסדר הכרונולוגי הוא הפוך (למעט השיר האחרון בדיסק הראשון, Calling All Stations אשר לקוח מהאלבום האחרון). לצורך מתן קדימות לחומר החדש. השירים עברו עריכה על ידי המפיק לשעבר של הלהקה, ניק דייוויס.
המארז כולל אוסף של שירים מכל אלבום אולפן (למעט אלבום הבכורה, From Genesis to Revelation הסיבה הייתה בגלל שללהקה אין זכויות לאלבום). מ-Trespass מ-1970 עד Calling All Stations מ-1997. המארז עומד כרטרוספקטיבית ראשית המקיפה ביותר הזמינה. עם שחרורו, הוא הגיע למקום 21 בבריטניה ו# 100 בארצות הברית.
דיסק 1
כל השירים נכתבו על ידי טוני בנקס, פיל קולינס ומייק ראת'רפורד למעט המצוין אחרת.
דיסק 2
כל השירים נכתבו על ידי בנקס, קולינס וראת'רפורד חוץ מאיפה שמצוין
ביצוע
עם:
סאי קונג
סַאי קוּנְג (בסינית: 西貢區) הוא אחד מ-18 תחומי המנהל של הונג קונג הנמצא בדרום מזרח הטריטוריות החדשות. שטחו הכולל הוא 136.39קמ"ר, אוכלוסייתו הגיעה בשנת 2011 ל-436,627 איש, והצפיפות היא ביחס של 3,135 איש לקמ"ר.
קו צוּ'אֶנְג קְוַואן אוֹ של ה-MTR, מגיע לתחום, ועוצר בו בארבע תחנות.
ביל הקטן
ביל הקטן (באנגלית: Little Bill) היא סדרת אנימציה אמריקאית לילדים המבוססת על סדרת ספרי ילדים שנכתבה ואוירה על ידי ביל קוסבי.
הסדרה שודרה לראשונה ב-28 בנובמבר 1999 בניקלודיאון. בישראל הסדרה שודרה לראשונה בשנת 2005 בערוץ הופ!, ולאחר מכן בניקלודיאון ובניק ג'וניור. הסדרה היא בת 4 עונות ו-52 פרקים באורך 30 דקות כל אחד.
את אמו של ביל דובבה השחקנים פלישיה רשאד, ששיחקה את אשתו של ביל קוסבי בסדרה משפחת קוסבי.
עלילה
בכל פרק, ביל הקטן חוקר את חיי היומיום באמצעות הדמיון שלו ובסוף כל פרק הוא מספר לצופים מה הוא למד באותו היום.
דמויות ומדבבים
במאי הדיבוב של הסדרה היה עדי רז, ומפיקת הדיבוב של הסדרה הייתה ענבר שטגר עזרא.
ג'ון קלאוזר
ג'ון פרנסיס קלאוזר (באנגלית: John Clauser; נולד ב-1 בדצמבר 1942) הוא פיזיקאי תאורטי וניסיוני אמריקאי הידוע בתרומתו לחקר יסודות מכניקת הקוונטים, בפרט לאי השוויון של קלאוזר-הורן-שמעוני-הולט. (CHSH) הוא זכה בפרס נובל לפיזיקה לשנת 2022, יחד עם אלן אספה ואנטון ציילינגר, "על ניסויים בשזירת פוטונים, ביסוס הפרת אי-שוויונות בל וחלוציות במדע האינפורמציה הקוונטית".
ביוגרפיה
קלאוזר נולד בפסדינה, קליפורניה. הוא השלים תואר ראשון בפיזיקה מהמכון הטכנולוגי של קליפורניה בשנת 1964, ותואר שני בפיזיקה בשנת 1966. את הדוקטורט שלו בפיזיקה סיים ב-1969 באוניברסיטת קולומביה, בהנחיית פטריק (פט) תדאוס.
מ-1969 עד 1996 עבד בעיקר במעבדה הלאומית לורנס ברקלי, במעבדה הלאומית לורנס ליברמור, ובאוניברסיטת קליפורניה בברקלי. ב-1972, בעבודתו עם סטיוארט פרידמן, הוא ביצע את הבחינה הניסיונית הראשון של תחזיות אי השוויון של בל.
אקסקליבר-אלמאז
אקסקליבר-אלמאז הייתה חברה פרטית המפתחת חללית מאוישת לטיסות חלל מסחריות, תוך התבססות על חללית מאוישת מתקופת ברית המועצות, שכונתה TKS. החברה הייתה רשומה באי מאן, ושותפות בה חברות מארצות הברית, רוסיה ובריטניה. פורקה בשנת 2016.
ג'ון קלאוזר
ביוגרפיה
ב-1974, בעבודה עם מייקל הורן, הוא הראה לראשונה שהכללה של משפט בל מטילה אילוצים משמעותיים על כל התיאוריות הריאליסטיות הלוקאליות של הטבע (הידועות גם בתור תאוריות מקומיות אובייקטיביות). עבודה זו הציגה את אי-השוויון של קלאוזר-הורן (CH) כדרישת הניסוי הכללית הראשונה שנקבעה על ידי הריאליזם הלוקאלי. הוא גם הציג את "הנחת ה-CH ללא שיפור", שלאחריה אי-השוויון ב-CH מתכנס לכדי אי-השוויון של CHSH, ולאחר מכן מבחנים ניסיוניים קשורים גם מגבילים את הריאליזם הלוקאלי.
אקסקליבר-אלמאז
TKS
החללית TKS פותחה בברית המועצות על ידי משרד התכנון של ולדימיר צ'לומיי, כמתחרה לחללית סויוז אותה פיתח סרגיי קורוליוב. החללית נועדה לספק מצרכים שונים לתחנות החלל הצבאיות של הסובייטים וכן להעלות צוותים לחלל ולהשיבם לכדור הארץ. תא החזרה לכדור הארץ היה ניתן לשימוש חוזר. צורת העגינה של החללית בתחנת החלל הכתיבה יצירת פתח במגן החום של החללית, תצורה חריגה ביחס לחלליות אחרות.
ג'ון קלאוזר
ביוגרפיה
כמו כן, בשנת 1974 ביצע את התצפית הראשונה בסטטיסטיקה תת-פואסונית לאור (באמצעות הפרה של אי-שוויון קושי-שוורץ עבור שדות אלקטרומגנטיים קלאסיים), ובכך, לראשונה, הדגים אופי דמוי חלקיקים חד-משמעי עבור פוטונים. בשנת 1976 ביצע את המבחן הניסיוני השני בעולם של תחזיות משפט של CHSH-בל.
אקסקליבר-אלמאז
מבנה
החללית אקסקליבר-אלמאז מורכבת מתא צוות שאפשר לעשות בו שימוש חוזר, וצורתו קונית, דומה לחלליות אפולו או לחללית העתיד של ארצות הברית, אוריון. לחללית צמוד מכלול מסלולי, המאפשר מרחב פעילות לצוות בעת שהותו בחלל. כמו כן כוללת החללית יחידת שירות, ובה מערכת הנעה, מערכות קיום לאסטרונאוטים, תאים סולאריים לייצור חשמל ומערכות נלוות נוספות. שתי היחידות הצמודות לחלק שנועד לחזור אל כדור הארץ מופרדות ממנו בטרם השיבה לקרקע, נופלות ונשרפות באטמוספירת כדור הארץ (במובן זה דומה התכנון הכללי של החללית לחללית הרוסית הוותיקה סויוז).
ג'ון קלאוזר
ביוגרפיה
קלאוזר זכה בפרס וולף בפיזיקה בשנת 2010 יחד עם אלן אספה ואנטון ציילינגר. בשנת 2022 זכה עם השניים גם בפרס נובל בפיזיקה. השתייכותו האקדמית בעת זכייתו בפרס נובל היא חברת ג'ון פ' קלאוזר ושות' שבבעלותו, ובכך הוא הפיזיקאי העצמאי הראשון שזוכה בפרס ואיננו משתייך למוסד אקדמי מוכר.
אקסקליבר-אלמאז
תפעול
החללית הייתה מיועדת לשיגור לחלל באמצעות מגוון של משגרים, בהם המשגרים הרוסיים שתוכננו מלכתחילה לשאת את החללית לחלל (המשגרים פרוטון וסויוז). החברה שקלה גם להשתמש במשגר שמפתחת חברת Space X, הפאלקון 9.
דגני בוקר
דִגני בוקר (ולפי החלטת האקדמיה ללשון העברית: מִדְגַּנִּים) הם מאכל תעשייתי המורכב מפתיתי דגנים אפויים ומיובשים המיועד להוות ארוחת בוקר פשוטה, מאכל המתוכנן ומיוצר במיוחד לשם כך. מקור המאכל בארצות הברית, אך כיום הוא נפוץ ואהוד בכל רחבי העולם המערבי.
דגני בוקר מיוצרים ממגוון דגנים: תירס (קורנפלקס), אורז, חיטה, שיבולת-שועל ועוד. הם נאכלים לרוב בתוספת חלב קר, ועל כן הגדרת מרק מתאימה לשילוב זה, כי החלב מקבל לרוב את טעמם של הדגנים, אם כי ניתן לאכלם גם יבשים, כחטיף. יש המוסיפים להם מוצר חלב אחר כגון יוגורט, רוויון וכדומה.
דגני בוקר שונים כוללים גם תוספות כגון מיני אגוזים ופירות וכן סיבים תזונתיים, ויטמינים ורכיבים תזונתיים אחרים. יש סועדים המוסיפים לקערת הדגנים פירות טריים או יבשים ואגוזים.
כחל (סוג)
כחל (שם מדעי: Coracias) הוא סוג של עופות מסדרת הכחלאים הקרויים כך עקב צבעם הכחול. בסוג זה נמצאים כל מיני משפחת הכחליים למעט ארבעת בני הסוג כחל עב-מקור.
דגני בוקר
דגנים המשווקים לילדים הם לעיתים פחות מזינים, וחלקם אף חסרי ערך תזונתי וניתן לסווגם כמזון מהיר בשל ייצורם מדגנים מעובדים, והיותם בעלי תכולה גבוהה של סוכר, שומן וצבעי מאכל. חלקם מצופים בשוקולד או ממולאים בקרם שוקולד, וניל וכדומה.
כחל (סוג)
בני סוג זה הם עופות כחולים, תכולים או סגולים בהירים עם מקור גדול ואפור. הם חיים בערבות, סוואנות ושיחיות ברחבי דרום אירופה, אסיה ואפריקה. המין כחל מצוי חי גם בישראל.
דגני בוקר
חלק מדגני הבוקר משווקים כדגני פרימיום. ביניהם מוצרים העשויים מדגנים מלאים וממותגים כמזון בריאות, לרוב עם תוספים תזונתיים. ישנם גם דגנים המשווקים כמזון דיאטטי, דל קלוריות יחסית למוצרים אחרים מהסוג. אחרים מיועדים לספורטאים והם עתירי קלוריות ממקורות בעלי ערך תזונתי.
כחל (סוג)
הם ציידי חרקים מהירים המשתמשים במקורם כדי להרוג את הטרף. המינים הגדולים אוכלים גם חולייתנים קטנים. קבוצות של כחלים נאספות בקרבת שריפות כדי לתפוס את החרקים הנמלטים מהן.